انتقال: د ښوونځي

مثبت پیل

د کورنیو لپاره معلوماتي پاڼه

د ښوونځي پیلول هم کېدای شي ننګوونکی او خوشحالوونکی وي. دغه معلوماتي پاڼه تشریح کوي چې ستاسو ماشوم د ماشومتوب د لومړۍ دورې خدمت به ستاسو له ماشوم سره مرسته وکړي چې په ښوونځي کې یو ښه او مثبت پیل ولري.

ستاسو ماشوم مخکې هم ډېرې د انتقال چارې ترسره کړې دي، لکه:

* له یوه فعالیت یا کار څخه بل فعالیت ته انتقال
* لوبو ته تګ یا په رخصتۍ چېرته تلل
* د ماشوم د پالنې یا وړکتون پیلول

دغه تجربې تاسو ته په دې هکله یوه نظریه درکوي چې ستاسو ماشوم د نوو شیانو او نوو څیزونو پر وړاندې څنګه عکس العمل ښيي، او دوی څه ډول ملاتړ ته اړتیا لري:

## د ښوونځي مثبت پیل ولې مهم دی؟

د ښوونځي مثبت پیل ستاسو له ماشوم سره په لانډې برخو کې مرسته کوي:

* د ښو زده کړو روغتیايي پایلو ترلاسه کول
* د هغوی د زده کړو او پراختیا پر وړاندې د خنډونو له منځه وړل
* د خوندیتوب، ډاډ او شمولیت احساس لرل

## په ښوونځي کې د خپل ماشوم م داخلول

اکثره ښوونځي مخکې له دې چې ښوونځي پیل شي، په مۍ میاشت کې داخلې پیلوي. په ښوونځي کې د خپل ماشوم له لپاره داخله کول تاسو ته ډېر فرصتونه برابروي چې ښوونځی وپېژنئ او د ښوونځي د فعالیتونو په انتقال کې برخه واخلئ. ماشوم هغه مهال په ښه توګه چارې ترسره کوي کله چې دا فعالیتونه د کال له پای ته رسېدو مخکې پیل او د ښوونځي د پیل له یو څو ورځو وروسته دوام ومومي.

## د ښوونځي پروګرامونو او فعایتونو ته د انتقال چارې

د ښوونځي فعالیتونو ته انتقال له تاسو او ستاسو له ماشوم سره مرسته کوي چې:

* په دې پوه شئ چې ښوونځی به څنګه وي
* له نورو ماشومانو او کورنیو سره ملګري شئ.

## د انتقالي زده کړو او پراختیا بیانیه

ستاسو د ماشومت د ماشومتوب دورې ښوونکی به د انتقال یوه بیانیه وليکي (چې د انتقال بیانیه ورته ویل کېږي). د انتقال بیانیه به ستاسو د ماشوم له ښوونځي او ښوونکي سره مرسته وکړي چې ستاسو ماشوم وپېژني او د هغه د زده کړې لپاره پلان جوړ کړي. د انتقال په بیانیه کې به لاندې موارد شامل وي:

* ستاسو د ماشوم نوم، د زيږېدنې نېټه او تصویر
* ستاسو نوم او د اړیکو معلومات
* د ماشومتوب د لومړۍ دورې د خدماتو یا نورو هغو مسلکي کسانو نومونه او د اړیکو معلومات چې ستاسو له ماشوم څخه يې ملاتړ کړی دی.
* ستاسو ماشوم د علاقه مندۍ، مهارتونو او وړتیاوو په اړه معلومات
* ستاسو د ماشوم لپاره د تدريس غوره ستراتيژۍ.

که ستاسو ماشوم له ښوونځي د باندې ساعتونو پالنې (OSHC) ته ځي، د OSHC له خدماتو سره به هم د انتقال بیانیه شريکېږي.

تاسو ته ستاسو د ماشوم د انتقال د ډکې شوې بیانیې یوه کاپي درکول کېږي. دا به له تاسو سره مرسته وکړي چې د خپل ماشوم د زده کړو په هکله پوه شئ، ملاتړ يې وکړئ او بحث ورباندې وکړئ.

ستاسو د ماشوم د انتقال بیانیه به مرسته وکړي چې:

* د خپل ماشوم د علاقه مندۍ لپاره پلان جوړ کړئ
* د ماشومتوب له لومړۍ دورې څخه ښوونځي ته ستاسو د ماشوم انتقال په ښه توګه ترسره شي.

د انقال بیانیې معمولاً په څلورمه دوره کې ليکل کېږي. په هر صورت، که ستاسو ماشوم عد وړتیا یا پراختیايي ځنډ لري، د انتقال بیانیه کېدی شي مخکې، په جون یا جولای کې وليکل شي. دا به له تاسو او ستاسو د ماشوم له ښوونځي سره مرسته وکړي چې د خپل ځان او خپل ماشوم لپاره د ښوونځي د مثبت پیل لپاره ښه پلان جوړ کړئ.

د انتقال بیانیه ستاسو لپاره یوه برخه لري چې باید ډکه يې کړئ. دا چې تاسو د خپل ماشوم په هکل ډېر پوهېږئ، ستاسو نظر ډېر ارزښتناک دی. دا به له ښوونځي سره مرسته وکړي چې ستاسو او ستاسو د ماشوم لپاره د مثبت انتقال ښه پلان جوړ کړي.

ستاسو د ماشوم لپاره هم یوه برخه شتون لري چې باید ستاسو یا د هغوی د ماشومتوب دورې د ښوونکي په شان د یوه لوی کس په مرسته يې ډکه کړي

* رسامي
* ستاسو د ماشوم لپاره په ښوونځي کې جالب شی څه دي
* هغوی د ښوونځي د پیل په هکله څه ډول فکر لري

## معلومات څنګه شريکېږي؟

*د انتقال بیانيې له* Insight Assessment Platform *څخه په استفادې سره په آنلاین توګه شريکېږي او ذخیره کېږي. په* Insight Assessment Platform *کې ذخیره شوي معلومات په آسترالیا کې په خوندي توګه ذخیره کېږي.*

*د ویکتوریا ټول حکومتي ښوونځي ( او ځينې کاتولیک او خپلواک ښوونځي) د هر زده کوونکي د زده کړې او پراختیا د اړونده معلوماتو د ثبت لپاره له* Insight Assessment Platform *څخه استفاده کوي. که ستاسو د ماشوم ښوونځی له* Insight Assessment Platform ّ*څخه استفاده نه کوي، هغوی ته به د انتقال د بیانيې کاپي په ورقه کې یا په برېښنايي توګه ورکول کېږي.*

د ښوونې او روزنې څانګه ځينې وختونه د خدماتو له بهرنیو چمتو کوونکو څخه استفاده کوي. د ډیپارټمنټ لپاره د خدماتو چمتو کوونکي باید د معلوماتو د خوندیتوپ له اقداماتو څخه استفاده وکړي. د Insight Assessment Platform ّ*د ډيپارټمنټ* ***د معلوماتو د محرمیت له پاليسۍ*** *سره مطابقت لري.*

[www.education.vic.gov.au/Pages/privacypolicy](http://www.education.vic.gov.au/Pages/privacypolicy).

ډيپارټمنټ ښايي د انتقال د بیانيې له معلوماتو څخه د څارنې او څېړنې په موخه استفاده وکړي. معلوماتو به د ارقامو او ګرافونو په توګه وړاندې کېږي او د ماشومانو نومونه به **نه** ليکل کېيږي

*د* Insight Assessment Platform *په اړه د ډېرو معلوماتو لپاره، له ډيپارټمنټ سره د* [psts@edumail.vic.gov.au](mailto:psts@edumail.vic.gov.au) له لارې په اړيکه کې شئ.

ځينې وختونه د ویکتوریا تعليمي ادارې او د پالنې متخصصین د ماشومانو د سلامتیا او خوندیتوب لپاره باید معلومات له اړونده مراجعو سره شریک کړي. ستاسو د ماشوم د ماشومتوب دورې خدمت کېدی شي ستاسو د ماشوم او د کورنۍ په هکله اړوند معلومات د اړتیا په صورت کې له نورو مراجعو سره شریک کړي ترڅو خپل د مراقبت، د تبعیض ضد، مسلکي روغتیا او خوندیتوب او د ماشوم د خوندیتوب په تړاو خپل مسئولیتونه په ښه توګه ادا کړي. د ډېرو معلوماتو لپاره <https://www.vic.gov.au/information-sharing-schemes-and-the-maram-framework> ته مراجعه وکړئ.

# د ډېرو معلوماتو لپاره

[www.education.vic.gov.au/transitiontoschool](http://www.education.vic.gov.au/transitiontoschool) ته مراجعه وکړئ

دغه سند په مختلفو ژبو باندې په [www.education.vic.gov.au/transitiontoschool](http://www.education.vic.gov.au/transitiontoschool) کې موجود دی.